Idrettsklubben Start i 2006

Det ble en dårlig start på sesongen der Start skulle forsvare eller helst forbedre fjorårets sølvmedaljer, gjennom første halvdel av sesongen lå laget stort sett på nedrykksplass. Etter kampen mot Tromsø i juli var Nordli ferdig, til tross for fire strake kamper uten tap. Stig Inge Bjørnebye overtok, og åpnet med seier mot Lyn og vant fem av sine første seks seriekamper. Dette førte til at Start gikk fra bunnstrid til i en periode å nærme seg medaljekamp, selv om det buttet litt imot på slutten.

Sesongen startet rekordtidlig med Royal League allerede i november, under en måned etter at 2005-sesongen var avsluttet. Da Kristiansand Stadion ikke ble godkjent måtte lagets hjemmekamper spilles på s daværende hjemmebane Odd stadion i Skien. Interessen for turneringen var lav i Skien, og heller ikke mange valgte å ta turen fra Kristiansand. Dette ga seg utslag i et tilskuerantall på totalt 1.131 for de tre "hjemmekampene", med et rekordlavt oppmøte på 63 mot Midtjylland 8. desember. Sportslig gikk det heller ikke så bra, med tre uavgjorte, tre tap og sisteplass i gruppe 1.

I cupen ble det dramatisk i både kvart- og semifinale etter at turneringen startet med 10-1 mot Arendal, tangering av rekorden fra 1981 som Starts største seier i moderne tid. I kvartfinalen hjemme mot Lillestrøm utlignet gjestene fire minutter på overtid før Alex Valencia ble matchvinner etter 119 minutter. Start var dermed klar for sin 5. semifinale, borte mot Fredrikstad. Der ledet hjemmelaget 2-1 da Start fikk keeper Rune Nilssen utvist etter 89 minutter. Alle byttene var oppbrukt, og Steinar Pedersen måtte gå i mål. Todi Jónsson utlignet tre minutter på overtid, men med 10 mann og en utespiller i mål klarte ikke Start å stå imot presset i ekstraomgangene. En mager trøst var likevel at Geir Ludvig Fevang scoret klubbens første mål i en semifinale noensinne, og klubbrekorden med totalt 26 mål i cupen.

I junior-NM vant Start sitt tredje mesterskap ved å slå Rosenborg 4-2 i finalen. Christer Kleiven, Rolf Daniel Vikstøl og Espen Børufsen var blant spillerne på vinnerlaget, mens målene kom fra Magnus Ask Mikkelsen (2), Morten Benestad og Aram Khalili.

Det ble også avansement i UEFA-cupen. I andre runde var Start involvert i straffesparkkonkurranse mot Drogheda etter at begge kampene endte 1-0. Samtlige 22 spillere satte sine straffer, og lagene begynte på ny runde før før Rune Nilssen reddet og Stefan Bärlin satte inn avgjørelsen. I neste runde var det gamle storlaget Ajax motstander, et oppgjør som endte med 2-9 sammenlagt. Heller ikke nå ble Kristiansand stadion godkjent, og hjemmekampen mot Ajax ble spilt på Åråsen.

Start avsluttet sesongen med 2-1 mot  5. november, den siste hjemmekampen på Kristiansand stadion før åpningen av Sør Arena.

## [[Tippeligaen 2006|Eliteserien]]

### Tabell

### Seriekamper

## Cupkamper
*Utdypende artikkel: [[Norgesmesterskapet i fotball for menn 2006|Norgesmesterskapet 2006]]*

## Royal League
*Utdypende artikler: [[Royal League]], [[Royal League 2005/2006]]

=== Kamper gruppe 1 ===


=== Tabell gruppe 1 ===


== UEFA-cupen ==
*Utdypende artikler: UEFA-cupen, UEFA-cupen 2006/07

## Målscorere

## Kort

## Start 2
Start 2 spilte i 2006 i 2. divisjon (nivå 3). Laget endte på 5.-plass i avdeling 3 og spiller i 2. divisjon også i 2007.

## Treningskamper

## Se også
* Kampreferater

## Referanser


## Kilder